«Luna», maleri av Evelyn De Morgan, 1885
**Månegud** eller **månegudinne** er en mytologisk guddom som symboliserer eller assosieres med månen. Disse har et stort antall ulike roller avhengig av hvilken kultur, men oftest er de i slekt med eller fiende til solguden. Selv om de kan være beslektet, er de også særskilte fra solguddommen. Måneguddommene kan enten være mannlige eller kvinnelige, og er vanlig betraktet som av det motsatte kjønn av solguddommen. Grunnet innflytelsen fra klassisk gresk og romersk mytologi er månegudinner mest kjent i moderne tid da disse antikke kulturene oppfattet månen som av hunkjønn.

Månen i mytologien
------------------

Månens månedlige syklus (derav navnet), i kontrast til solens årlige syklus, har ubetinget blitt knyttet til kvinners menstruasjonssyklus i mange kulturer, noe som er åpenbart i forbindelsen mellom ordene for menstruasjon og for månen i mange språkfamilier. Mange av de mest kjente mytologier har kvinnelige måneguddommer, slik som de greske guddommene Foibe, Artemis, Selene og Hekate så vel som den kinesiske gudinnen Chang'e.

Mannlige måneguddommer er også framtredende, slik den mesopotamiske Sin, germanske og norrøne Mani/Måne, og japanske Tsukuyomi. Disse kulturene har vanligvis kvinnelige solgudinner. Det er også utbredt med mange måneguddommer i greske og egyptiske mytologiske forestillinger i oldtiden. Eksempelvis var både Ibis og Khonsu av egyptiske Teben måneguddommer. Tot var også en månegud, men hans vesen er betraktet som langt mer kompleks enn Ibis og Khonsu.

Også av betydning er det at mange religioner og samfunn er orientert kronologisk av månen i motsetningen til solen. Et vanlig eksempel er hinduismen hvor ordet *Chandra* betyr måne og har religiøs viktighet i mange hindufestivaler (som *Karva Chauth, Sankasht Chaturthi* og i løpet av måneformørkelser).

Månen er også dyrket eller har betydning innenfor hekseri, både i dens moderne former og i middelalderen, eksempelvis kulten til Madonna Oriente, månegudinne i en hemmelig, italiensk kult i middelalderen.

Mens mange nyhedenske forfattere og feministiske forskere hevder at det var en opprinnelig *Store Gudinne* i forhistoriske kulturer som var knyttet til månen og utgjorde grunnlaget for senere religioner, er fortsatt denne opphavlige gudinnen kun en hypotese (se artikkel Modergudinne). 

Månen opptrer framtredende i kunst og litteratur, og er også månens påståtte innflytelse på menneskelige affærer innenfor astrologi og teologi.

Eksempler
---------

* Luna og Diana i romersk mytologi
* Artemis, Hekate, Foibe, Selene og Rhea i gresk mytologi
* Máni i norrøn mytologi
* Tanit i fønikisk og kartagisk mytologi

Referanser
----------

1. ↑   Harding, Esther M. (1971): *Woman's Mysteries: Ancient and Modern*, London: Rider, s. 24.
2. ↑  «Chang'e, Chinese Deity». *Encyclopedia Britannica*. The Editors of Encyclopedia Britannica. Besøkt 8. mars 2018.
3. ↑  «Hou Yi». *Encyclopedia Britannica*.
4. ↑   Klotz, David (2006): «Chonsu at Nadura Temple», Yale Egyptological Institute in Egypt
5. ↑   Boylan, Patrick (2012): *Thoth The Hermes of Egypt: A Study of Some Aspects of Theological Thought in Ancient Egypt*, CreateSpace Independent, s. 75
6. ↑  Magliocco, Sabina: «Who Was Aradia? The History and Development of a Legend» Arkivert 12. november 2014 hos Wayback Machine. California State University
7. ↑   Walker, Barbara G. (1983): *The Woman's Encyclopedia of Myths and Secrets*, San Francisco: Harper, s. 669.

| * v
* d
* r
Månen |
| --- |
| Fysiske egenskaper | Indre struktur **·** Gravitasjonsfelt **·** Topografi **·** Magnetfelt **·**  Atmosfære **·** Ionehale **·** Månelys | En fullmåne |
| Bane | Bane **·** Faser **·** Solformørkelse **·** Måneformørkelse **·** Solformørkelse på månen **·** Tidevann |
| Overflate | Selenografi **·** Framside **·** Bakside **·** Månens sørpol **·** Formasjoner **·** Månehav (Liste) **·** Kratere (Liste) **·** Fjell **·** Daler **·** Sydpol-Aitkenbassenget **·** Shackleton **·** Vann **·** Jord **·** Fjell med evig lys **·** Romvær **·** Transiente månefenomener |
| Månevitenskap | Geologi (Tidsskala) **·** Nedslagsteorien **·** Stein fra månen **·** Månemeteoritter **·** KREEP **·** ALSEP **·** Lunar laser ranging **·** Det sene tunge bombardementet **·** Observasjon av månen |
| Utforskning | Utforskning av månen **·** Apollo-programmet **·** Robotutforskning **·** Fremtidige oppdrag **·** Kolonisering **·** Konspirasjonsteorier |
| Annet | Månekalender **·** Måned **·** Månen i kunst og litteratur **·** Månen i mytologi **·** Måneillusjon **·** Måneeffekt **·** Kratere oppkalt etter personer **·** Mannen i månen **·** Måneteori |
| Se også | Solsystemet **·** Naturlig satellitt **·** Dobbelplanet |
| Portal Astronomiportalen **·** Kategori Kategori **·** Commons-side Category:Moon |

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BNF **·** BNF (data) **·** SUDOC **·** BNE
 |